बॉश : लेगसी में इससे पहले...
बंदूक!
निकोल के बेटे केलन की ओर से रोज़ एन्ड असोसिएट्स ने
लॉस एंजेलिस शहर और एलएपीडी के खिलाफ़ दीवानी का
मुकदमा दायर करने का काम शुरू कर दिया है।
मैंने उस एसआईएस लेफ़्टिनेंट का पता लगा लिया।
स्पेंसर कॉज़ग्रोव।
चैंडलर सच तोड़-मरोड़कर पेश करेगी।
- जनता से राय माँगेगी। - मुश्किल नहीं होगा।
पूरा महकमा घिर जाएगा। हमें साथ रहना होगा।
डॉ. बसू के शरीर पर छुरे के पाँच घाव थे। खून की अहम नसें।
कातिल पूरे होश में था।
मैं यकीन से कह सकता हूँ कि हत्यारा फ़ौजी या डॉक्टरी क्षेत्र से था।
- हुलिया बता सकती हो? - उसने मुखौटा पहन रखा था।
वह... मेक्सिकी कुश्ती वाला मुखौटा था।
हम डिटेक्टिव या समाज सेवक नहीं हैं।
यह मामला सेक्स क्राइम्स का है।
- थाई टाउन वाले फ़ोन का क्या हुआ? - बलात्कार की कोशिश थी।
- उसने उसे देखा? - कुश्ती वाला मुखौटा था।
लाल और काले रंग का?
वैंस की वसीयत का कुछ पता चला?
कोई आगे नहीं आया। वारिस के बारे में पक्का करना होगा।
अगर कोई आगे न आया, तो सभी शेयर और मुनाफ़ा बोर्ड को चला जाएगा।
मेरे मुवक्किल निक के सगे पिता थे, इसलिए तुम्हारे दादाजी हुए।
बता दूँ कि उनकी सम्पत्ति उनके वारिसों को मिलेगी।
तुम्हें और तुम्हारे बेटे को।
अगर डीएनए से खून का संबंध साबित हो, जो होगा।
तो, कितना पैसा है?
अरबों।
इन्हें एकदम हिफ़ाज़त से रखना।
इन्हें सीधे वहाँ ले जाऊँगी।
बायोराइट की जाँच अच्छी है। भरोसे लायक है।
होनी भी चाहिए।
हमें इस डीएनए का कुछ करना होगा।
बात आगे बढ़ने से पहले ही हमें उसको दबा देना होगा।
मिस्टर क्रेटन। आपके पास मेरे लिए एक काम है।
बिल्कुल है।
गुड मॉर्निंग।
अच्छा बच्चा।
अरे, यार समय बदल रहा है
एक आग है एक नया दिन शुरू हो रहा है
ऐसा लगता है कि ठंडी बारिश हो रही है
एक नए गाने की ताल है, गा रहा है
अरे, यार समय बदल रहा है
मैंने ज़िंदगी भर इसी पल का किया इंतज़ार
अरे, यार
समय बदल रहा है
बॉश : लेगसी
अरे, यार समय बदल रहा है
बायोराइट लैब्स
मिस पोर्टर।
मिस्टर बॉश।
आप कहाँ से आए?
पिछले मोड़ पर गाड़ी खड़ी की।
यहाँ कैसे आना हुआ?
आपने मुझे जो लिफ़ाफ़ा भेजा था।
शायद हमें अंदर चलना चाहिए। क्या पता कौन देख रहा हो?
नहीं, नहीं पता।
आइए।
मैं डाकघर गई और सामान्य डाक से आपको वह लिफ़ाफ़ा भेजा,
जैसा कि मिस्टर वैंस ने मुझसे कहा था।
- आपको पता था कि लिफ़ाफ़े में क्या था? - नहीं पता था।
उसके लिए आप शपथपत्र पर दस्तखत करेंगी?
यह किस बारे में है?
प्रामाणिकता क्रम साबित करने के लिए है।
यानी?
उससे पता चलता है कि लिफ़ाफ़े में जो है, वह असली है।
और लिफ़ाफ़े में क्या था?
हाथ से लिखी गई वसीयत और मिस्टर वैंस की सोने की कलम।
अरे, बाप रे।
तो...
- अब क्या होगा? - वसीयत प्रमाणन।
वे वसीयत को हाथ से लिखे बाकी नमूनों से मिलाएँगे।
स्याही, कलम और कागज़ की जाँच करेंगे।
सेक्रेटरी के नाते, मैं मदद करती, पर मुझे निकाल दिया गया है।
मुझे सुनकर अफ़सोस हुआ।
मेरे घर आए और मेरे हाथ में बर्ख़ास्तगी के कागज़ात दे दिए।
चालीस साल बाद। काफ़ी सदमा पहुँचा।
कौन, स्लोअन?
नहीं। मिस्टर कॉर्विन। जो बोर्ड में हैं।
अब सब वही संभाल रहे हैं। शायद वही निष्पादक हैं।
- वह तो मैं हूँ। - आप क्या हैं?
वैंस सम्पत्ति का निष्पादक।
बेटे को ढूँढ़ने के लिए मिस्टर वैंस आपके आभारी थे।
उन्होंने आपको बताया था?
- हाँ, बताया था। पर यह बेकार बात है। - मैं मानता हूँ।
आपको वसीयतों, सम्पत्तियों और वसीयत प्रमाणन की क्या समझ?
कोई समझ नहीं। मुझे कानूनी सलाह की ज़रूरत पड़ेगी।
मिस्टर वैंस की दिमागी हालत ठीक न थी।
इस बात को बार-बार नहीं दोहराऊँगा।
क्यों नहीं?
वह आपके लिए दस मिलियन डॉलर छोड़ गए हैं।
आपको वकील के बारे में सोचना चाहिए।
भला वह क्यों करूँगी?
जब यह नई वसीयत दायर की जाएगी, तो हालात बिगड़ेंगे
और आपको अपनी हिफ़ाज़त करनी चाहिए।
मैं किसी वकील को नहीं जानती।
मैं एक की सलाह दे सकता हूँ। शपथपत्र को लेकर जवाब नहीं दिया।
- ज़रूर दस्तखत करूँगी। - अच्छा।
आज तैयार कर लूँगा और दस्तखत करवाने के लिए कल ले आऊँगा। ठीक है?
हाँ, ठीक है।
आप पीछे से जाएँ तो बेहतर होगा। संभलकर रहना अच्छा है।
हाँ, अच्छा है।
कल मिलूँगा।
कुछ मुख्य सवाल।
कौन सा अफ़सर "बंदूक" चिल्लाया,
और क्या उसने सच में बंदूक देखी?
क्या शार्प ने उसकी तरफ़ हाथ बढ़ाया?
गोलीबारी शुरू करने से पहले, एसआईएस ने उसे आदेश के पालन का समय दिया?
शरीर पर लगे कैमरों के फुटेज हमें कब मिलेंगे?
हमें देखना होगा कि एलएपीडी कितना साथ देता है।
मुझे नहीं लगता कि साथ देगा।
उनके पास वह फुटेज जारी करने के लिए 45 दिन का समय है,
साथ ही अंदरूनी तहकीकात भी खत्म करनी है।
जनता की ओर से दबाव डाल सकते हैं ताकि उनके पास अभी जो है, उसे जारी करें।
कोशिश की जा सकती है। सोशल मीडिया पर?
उस पर छाया हुआ है। स्मार्ट फ़ोन फुटेज, रिंग फुटेज, लाखों छोटी-छोटी रिकॉर्डिंग।
बात यह है कि यह गोल लाइन स्टैंड के फ़ुटबॉल रीप्ले जैसा है।
कोई खास कोण नहीं है?
वहाँ जो था, उसकी बात मानी जाएगी।
तुम जो कहना चाहते हो, मैं समझ रहा हूँ। और कॉज़ग्रोव का क्या?
आज एक वकील के साथ मुलाकात है, जिसने एसआईएस और शहर पर मुकदमा किया था।
उम्मीद है कि कॉज़ग्रोव के बारे में कुछ बता पाएगी।
ताज़ा हादसों में एक आदमी के भागने की रपट थी,
जिसने काला और लाल मेक्सिकी कुश्ती वाला मुखौटा पहना हुआ था।
लूचादोर?
शुक्रिया, अफ़सर। लूचादोर मुखौटा और काले दस्ताने।
जो देखा गया, उसके आधार पर हमने दायरा बनाया और वहाँ तलाशी ली।
जो नाकाम रही।
तो, कुल मिलाकर बात यह है
कि हम दायरे को और बढ़ाएँगे और फिर से इलाके की तलाशी लेंगे।
लेफ़्टिनेंट, क्या संभावना है कि वह सामान अभी भी वहाँ हो?
इस बात पर ध्यान देने के लिए शुक्रिया, ऑफ़िसर वैस्केज़।
सर?
तुम्हें यह काम सौंप रहा हूँ। अपनी रंगरूट को ले जाओ।
हाँ।
कोई अजीब गाड़ियाँ देखीं? ऐसे किसी को जिसे पहले न देखा हो?
माफ़ कीजिए। ऐसा कुछ याद नहीं आता।
सामने जितने भी कैमरे हैं, वो हमने देख लिए, पर क्या अलग से कोई कैमरा है?
छुपे हुए कैमरे? मुझे नहीं लगता।
जिन्हें सामान देते हो, उनसे बात करते हो?
"यहाँ दस्तखत कीजिए।" इतना ही।
किसी को घरों के बीच में छुपकर खड़े होते देखा?
छुपकर खड़े होते?
गली में कोई ऐसी गाड़ी, जिसे कभी देखा न हो?
मुझे बहुत काम रहता है। यह ध्यान नहीं रखता कि कौन कहाँ गाड़ी खड़ी करता है।
एलएपीडी से मैं ऑफ़िसर मैडलिन बॉश।
जितनी जल्दी हो सके, मुझे वापस फ़ोन कीजिए, कुछ बात करनी है
इंस्पेक्शन नोटिस नंबर...
है 62544851, उसके बारे में। शुक्रिया।
आपने एसआईएस के खिलाफ़ मुकदमा जीता था।
सुनवाई से पहले ही शहर ने फ़ैसला सुना दिया।
डीए से निकलने के बाद मेरा पहला बड़ा मामला था।
शहर ने फ़ैसला क्यों सुनाया?
कुछ अफ़सरों के बयानों को लेकर समस्याएँ थीं।
- वे झूठ बोल रहे थे? - बयान समन्वय कर रहे थे।
- कॉज़ग्रोव? - वह उनमें से एक था।
उसके अनुशासन रिकॉर्ड के बारे में जानना है। आपने तहकीकात के समय देखा होगा।
संक्षेप में बता सकती हूँ।
समझदार, महत्वाकांक्षी, आक्रामक, ज़िम्मेदारी लेने वाला, जोखिम उठाने वाला।
मैं भी ऐसे किसी को जानती हूँ।
जोखिम उठाता है, पर हद में?
उसे प्रणाली को परखने में मज़ा आता है।
ज़्यादा ज़ोर देने की शिकायतें?
कुछ हैं। इतने समय से इस नौकरी में है, पर ज़्यादा शिकायतें नहीं।
काफ़ी तारीफ़ें भी हैं।
उसके अफ़सरों को उस पर बहुत भरोसा है। "सबका चहेता।"
तो, सबूत के नाम पर कुछ नहीं है।
माफ़ कीजिए।
यह बहुत ही घटिया है।
इसकी रपट किसने की?
किसी गुमनाम ने खबर दी।
मंगलवार 3:00 बजे के बाद, लाल-काला मुखौटा पहने
एक आदमी इस गली से भाग रहा था।
गाड़ियों के दरवाज़े देख रहा था, चोरी करने के लिए कोई खुली गाड़ी देख रहा था।
यह बलात्कार की कोशिश के बाद की बात है।
सही कहा।
देखने में हर्ज़ नहीं।
हाँ। हर्ज़ है।
वैस्केज़।
कमाल है, रंगरूट।
- इसे थैली में डाल लें? - अभी नहीं।
इस मुखौटे के अंदर और बाहर आनुवांशिक सबूत हो सकता है।
पहले हम कोलमन को बुलाएँगे कि आकर इसे देखे।
फिर थैली में डालेंगे।
आज अच्छा काम किया, बॉश।
शुक्रिया।
-हैलो? - प्रीडा?
हाँ।
- मैं ऑफ़िसर बॉश बोल रही हूँ। -हाँ।
हमें कुछ मिला है।
बायोराइट लैबोरोटरी
- हैलो। -खबरें चालू करो।
बिजली की चिंगारी के कारण डीएनए लैब में आग लगी
चश्मदीदों का कहना है कि आग...
धत् तेरे की।
मुझे नहीं लगा था कि वे इस हद तक जाएँगे।
बात हद से बाहर निकल गई है।
मैं अदालत में थी। बहुत ही अहम मामला था।
मुझे याद नहीं कि क्या था, पर अदालत खचाखच भरी हुई थी।
और मैं अपना संकलन देने के लिए उठी
और अचानक एहसास होता है कि बिना कपड़ों के हूँ।
अकसर घबराहट में यही सपना आता है। बिना कपड़ों के अजनबियों के सामने।
पता है कि यह घिसी-पिटी बात है। मुझे पसंद नहीं।
पर मज़ेदार बात यह नहीं है।
अच्छा।
उठने के बारे में बताया,
पर वह सपने में ही था।
तो सपने में मेरी आँख खुलती है,
और मुझे एहसास होता है कि मैंने किसी को मार दिया है।
और उससे पहले, मैं उसके बारे में एकदम भूल गई थी।
मैं इतना डर गई कि आँख खुल गई।
मतलब, मैं वाकई जाग गई, पसीने से लथपथ बिस्तर पर बैठी थी।
तुमने किसे मारा था?
मुझे नहीं पता।
रॉजर्स को?
मैंने चेहरा नहीं देखा।
तुमने उसे कैसे मारा?
अपनी गाड़ी से टक्कर मारा था।
उसके ऊपर चढ़ा दी और बस चली गई।
और फिर...
दिमाग से निकाल दिया।
बात यह है कि यह सपना इतना सच्चा था
कि उसे भुला नहीं पाई।
अगले एक घंटे तक मैं सोचती रही, "हे भगवान!
"क्या सच में मैंने यह किया है?
"क्या सच में मैंने किसी को मारा और बात को एकदम दबा दिया?"
मैंने बाहर जाकर देखा भी कि कहीं गाड़ी पर ठोकर के कोई निशान तो नहीं।
तुम्हें कुछ मिला?
नहीं।
इसका क्या मतलब निकलता है?
किसी बात के लिए खुद को दोषी मानती हो।
हम सब मानते हैं न?
कमाल का नज़ारा है।
करोड़ों का नज़ारा है।
शुक्रिया।
- संभलकर, गर्म है। - हाँ।
तो, क्या लगता है, इसकी कितनी कीमत मिल जाएगी?
इस बाज़ार में?
- बस पूछ रहा हूँ। - इसी हाल में?
या फिर अगर इसकी मरम्मत करवाऊँ। जो भी हो।
इसी हाल में? सात मिलियन, आठ मिलियन।
बाप रे। सच में?
जैसा कि आपने कहा, "करोड़ों का नज़ारा है।"
और मरम्मत करवा दूँ तो?
दो-एक, दो-दो। अंदाज़न।
काफ़ी अच्छा अंदाज़ है।
अगर आपके पास समय और पैसा है। ठीक करवाने में 50 हज़ार लगेंगे।
और ठेकेदारों से लेन-देन और परमिट।
बाज़ार में चढ़ाने के लिए महीनों लगेंगे।
तुम होती तो क्या करती?
पैसा लेकर चली जाती।
कोई और संभाल लेगा।
कैलिफ़ोर्निया कोडिंग डीएनए टेस्टिंग लैबोरेट्रीज़
यह सब वैध है?
बिल्कुल भी नहीं।
यह लो, यार। डॉक्टर का हाल ही का निर्धारित ऑडिट।
क्लीनिक में काम करने वाला हर डॉक्टर है। किसका पता लगाना है?
- नशीले पदार्थ की दवा किसने ज़्यादा लिखी। - देखते हैं।
डॉ. विंस शिपमन काफ़ी ज़्यादा लिखता था।
- बहुत जल्दी मिल गया। - आसान था।
डॉ. बसू ने देख लिया।
ऑडिट के बाद शिपमन के साथ एक मुलाकात रखी।
गलत दवा लिखने लिए उसकी आलोचना की।
मेरा एक काम करो।
उन मरीज़ों की सूची निकालो, जिन्हें वह यह दवा लिखता था।
कई सारे बेघर हैं। कोई पक्का पता नहीं है।
डॉ. शिपमन क्लीनिक में तुम्हारे डॉक्टर हैं?
हमेशा नहीं।
डॉ. बसू मुख्य डॉक्टर थे। उनके बाद का तो पता ही है।
डॉ. शिपमन ने तुम्हें कौन सी दवाएँ लेने को कहीं?
कुछ नहीं।
कुछ नहीं? पक्का?
ऐसा कुछ नहीं है, जो मैं खुद सीवीएस से न ले सकूँ।
यहाँ लिखा है कि उन्होंने तुम्हें ऑक्सी लेने को कहा।
काश ऐसा होता।
शुक्रिया।
पॉयद्रस। अचानक मुलाकात हो गई।
तुम लोगों को शहर की हवा बहुत पसंद है, है न?
यह नया साथी कौन है?
मेरा नाम मूसो है।
- मज़ाक कर रहे हो। - वैंस ने किसे ढूँढ़ने को कहा?
अब भूले-बिसरे यूएससी दोस्त वाली कहानी मत सुनाना।
यह तो कमाल का है। फ़्रैंक्स को क्या हुआ?
गुज़र गया। धमनी में सूजन और रक्तस्राव।
सुनकर अफ़सोस हुआ।
सवाल का जवाब दो।
यूएससी में लड़की के साथ रिश्ता था।
मेक्सिकी थी। उनके पिता ने बेदखल करने की धमकी दी।
तो, उसे छोड़ दिया।
बोले कि ज़िंदगी भर इसका अफ़सोस रहा।
थोड़ी देर कर दी।
बोले कि अपनी गलती सुधारना चाहते थे। मरने से पहले ठीक करना चाहते थे।
और तुम्हें कोई वारिस मिला?
यहीं पर तो हमारा सौदा होगा। तुम एक सवाल पूछो, मैं एक पूछूँगा।
अच्छा। तुम पूछो।
मृत्यु का कारण?
अपनी मेज़ पर झुके हुए पाए गए और मौत स्वाभाविक लगी।
पर वह अरबपति, व्हिट्नी वैंस हैं, इसलिए मृत्यु समीक्षक
मीडिया का सहारा लेता है और शव-परीक्षा का आदेश देता है।
चमड़ी में हल्के रक्तस्राव का पता चला, कहा कि तय नहीं हुआ है।
हम वहाँ गए। कुछ तस्वीरें लीं, दूसरी बार घर की तलाशी ली।
सोफ़े के तकिए देखे, एक पर सूखा हुआ थूक मिला।
वैंस से मेल खाता डीएनए मिला।
पता चला कि किसी ने तकिया लिया और मुँह पर रख दिया।
ज़्यादा समय नहीं लगता।
हमारी बारी। तुम्हें वारिस मिला?
लड़की का बच्चा हुआ, उसे गोद ले लिया गया।
परिवार को ढूँढ़ा, बच्चे की पहचान की।
साल 1972 में उसके 20वें जन्मदिन से एक महीना पहले,
वह वियतनाम में हेलीकॉप्टर में मारा गया।
वैंस को बताया था?
एक बार में दो सवाल हुए। लालची मत बनो।
हाँ, मैंने बताया था। मेरी बारी।
जिस दिन वह मरे, उनके दफ़्तर में कौन-कौन आया?
अधिकतर सुरक्षा कर्मी।
डेविड स्लोअन। और कौन?
एक रसोइया। एक नर्स। उनकी सेक्रेटरी।
आइडा पोर्टर।
उसी ने उन्हें देखा था।
हम सबकी जाँच कर रहे हैं।
कंपनी वालों पर नज़र है?
हम सभी को देख रहे हैं।
फ़िलिप कॉर्विन। वारिस न हुआ, तो सबसे ज़्यादा फ़ायदा उसी का है।
जैसा कि मैंने कहा, पता चलने तक सभी शक के दायरे में हैं।
- सेक्रेटरी वहाँ थी? - चिट्ठियाँ लिखने के लिए बुलाया था।
उनका हमेशा वाला सामान, महँगी कलम, सब सलीके से रखा था।
उनकी महँगी कलम मतलब?
चमचमाती सोने की कलम। नक्काशी वाली।
मौका-ए-वारदात की कोई तस्वीर है?
तुमने कहा कि शव-परीक्षा के बाद दोबारा गए, तस्वीरें लीं।
पीछे की तरफ़ हैं।
सब कुछ घटनाक्रम के अनुसार है।
कलम नहीं है।
तुमने ठीक कहा।
कहाँ गया?
क्या पता? हमने नहीं लिया।
बॉश।
आज सुबह कोई काम है?
तुम्हारे लिए समय ही समय है। क्यों?
आधे घंटे में मुझसे आइडा पोर्टर के घर पर मिलो।
योजना के मुताबिक चलें?
करते हैं।
इतनी जल्दी आपके आने की उम्मीद न थी।
- यह सही समय नहीं है? - बिल्कुल नहीं। अंदर आइए।
आइडा पोर्टर, हनी चैंडलर।
आपसे मिलकर अच्छा लगा।
यह वैंस के वारिस का प्रतिनिधित्व कर रही हैं।
असली वारिस का।
मुझे बेहद खुशी है।
मुझे बहुत फ़िक्र थी कि सम्पत्ति कंपनी के पास चली जाएगी।
भरोसा रखिए, यह नहीं होगा।
यह तो समय ही बताएगा।
आप शपथपत्र लाई हैं?
दस्तखत करने से पहले एक बार पढ़ लीजिए।
सब ठीक लगता है। नोटरी की ज़रूरत नहीं है?
उसकी ज़रूरत नहीं है। मैं अदालत की अफ़सर हूँ और मिस्टर बॉश दूसरे गवाह हैं।
और मेरे पास कलम है।
आपके पास अभी भी यह कलम है।
बिल्कुल है।
आप इसे इसके असली मालिक तक पहुँचा दीजिएगा।
उनके वारिस तक।
नई वसीयत कब तक दायर करेंगी?
आपका मतलब, आपको पैसे कब मिलेंगे?
मेरा वह मतलब नहीं था।
मैं जानना चाहती हूँ कि मुझे अपनी तरफ़ से वकील कब करना होगा।
अभी वकील कर लीजिए, पर वैसा नहीं, जैसा आप सोच रही हैं।
- आप क्या कह रहे हैं? - हम वसीयत दायर नहीं करेंगे।
क्यों नहीं?
व्हिट्नी वैंस ने यह नहीं लिखी। आपने लिखी थी।
बहुत बेहूदी बात है।
मैंने उनका हाथ काँपते देखा था। उन्होंने सालों से कुछ नहीं लिखा।
वह आपसे लिखवाते थे।
आपने उनकी लिखावट की नकल सीख ली थी।
कमाल की कहानी है।
मानो किसी गॉथिक उपन्यास में से हो। पर यह बकवास है।
जैसे ही आपने कहा कि आपको वैंस की लाश मिली,
परदादा की सोने की कलम मेरी डाक में आ पहुँची।
मौका-ए-वारदात की
तस्वीरों में बिल्कुल ऐसी कलम है।
तुरंत चले जाइए।
आपको एक बात बताना चाहूँगी।
आपको दस मिलियन में से एक भी पैसा नहीं मिलेगा।
यही कानून है।
कातिल को मरने वाले की सम्पत्ति से हिस्सा नहीं मिलेगा।
- कातिल नहीं हूँ। - तो क्या हैं, आइडा?
आपने तकिए से उस आदमी का दम घोंट दिया।
पुलिस को पता है। वह आ रही है।
हमें बताइए कि क्या हुआ, शायद हम कुछ कर सकें।
अगर मैं प्रतिनिधित्व करूँ,
तो हमारी हर बात गुप्त हो जाएगी।
हम पुलिस और ज़िला अटॉर्नी के पास जा सकते हैं
और सबसे अच्छा सौदा दिला सकते हैं।
आप सब गलत समझ रहे हैं।
यह बहुत ही भयानक गलती थी।
उन्हें तो मरना ही था।
वह रात भर बीमार रहे।
हालत बुरी लग रही थी।
उन्होंने कहा कि वह मर रहे हैं और नई वसीयत लिखना चाहते थे।
उन्होंने शर्तें बताईं और मैंने उनकी लिखावट में लिखीं।
फिर उन्होंने मुझे कलम दिया और सब कुछ आपके पास भेजने को कहा।
बस एक कमी थी।
एक ज़रूरी बात।
आप।
वह आपके बारे में भूल गए।
इतने साल।
पुकारते ही हाज़िर हो जाती।
आपको तवज्जो नहीं दी।
यही बात थी। तवज्जो नहीं दी। वह मुझ पर निर्भर थे।
तो, आपने नई वसीयत बदल डाली।
मेरे पास कलम थी।
मैंने वही किया जो सही था।
जिसका हक था।
वाजिब बनाने के लिए दोबारा वसीयत लिखी।
जो कुछ था, उसके मुकाबले में बहुत थोड़ा था।
आपने कहा कि उन्हें मरना था।
वह मौत के एकदम करीब थे।
पर फिर, हालत में सुधार हुआ।
अचानक मुझे बुलाया।
वसीयत वापस लेने के लिए, आपसे बात करने को कहा।
अब जब उनकी हालत सुधर रही थी, वह उसे वापस लेकर
वकील से बाकायदा तैयार करवाना चाहते थे।
और आपने जो किया, उन्हें पता चल जाता।
कि आपने वसीयत को बदल दिया।
सब वहीं खत्म हो जाता।
मैं ऐसा होने नहीं दे सकती थी।
मेरे अंदर कुछ टूट सा गया।
मैंने एक तकिया उठाया
और उनके पीछे से गई...
सोने की दूसरी कलम।
वह कहाँ से आई?
उन्होंने कहा कि वही असली है,
और मेरे हाथ आपके पास जो भिजवाई थी, वह नकली थी।
इस समय वह कहाँ है?
मेरी तिजोरी में।
आप क्या करना चाहती हैं, आइडा।
प्लीज़ उन्हें अंदर बुलाइए।
अच्छा, यहाँ संभलकर।
वे काफ़ी नाराज़ लगे कि हमने उनका मामला सुलझा दिया।
एहसानफ़रामोश कमीने।
नीचे बैठिए।
शायद उन्हें समझाना होगा कि इस बात का पता चलने से पहले कि वह संदिग्ध थी,
उसने आत्मसमर्पण कर दिया।
मिसेज़ डेविस। यह सही समय है?
आपको क्या चाहिए?
बस श्रद्धांजलि देने आया हूँ।
नहीं, प्लीज़।
मैं बस यह कहना चाहता हूँ कि मुझे बेहद अफ़सोस है। जो हुआ...
आपने वादा किया था कि निकोल को कुछ नहीं होगा।
उसकी हिफ़ाज़त का वादा किया था।
सबसे बड़ी बात, मिस्टर वैंस की सम्पत्ति पर झूठे दावे रोकना चाहता हूँ।
अगर हम सावधान न रहे,
तो हावर्ड ह्यूज़ वाले हालात हो सकते हैं।
मैं समझता हूँ।
समय निकालने के लिए शुक्रिया।
माफ़ करना, मुझे काम है। आधे घंटे में किसी सीआई से मिलना है।
शुभकामनाएँ।
मैं जेम्स शार्प की आपराधिक जाँच खत्म कर रही हूँ।
मैंने सब बता दिया था।
मैंने सब देखा है, पर मेरे पास कॉज़ग्रोव की रपट भी है।
उसने शार्प को "संदिग्ध एक"
और निकोल डेविस को "संदिग्ध दो" कहा है।
आपको यही लगता है?
बताओ निकोल डेविस के बारे में क्या सोचते हो?
हमारे बीच रहेगा?
तुम बताओ।
मैंने कॉज़ग्रोव से कहा कि शार्प निकोल को मजबूर कर रहा था।
कि वह अपनी मर्ज़ी से वहाँ नहीं थी।
उसकी माँ ने तुमसे यह कहा। शायद परिवार ने चालाकी की।
रिकॉर्डिंग सुनकर लगता है कि चालाकी कर रही है?
तो फिर वह राज़ी क्यों हुई?
ज़िंदा रहने और बच्चे के पास लौटने के लिए।
एसआईएस को ध्यान में रखना चाहिए था कि गाड़ी में एक पीड़िता थी।
तो तुमने यह बताया क्यों नहीं?
मैंने बिल्कुल बताया। पर मैं इससे ज़्यादा कुछ नहीं कर सकता था।
जब ऐसा कुछ होता है, तो सब खुद को बचाने लगते हैं।
आप भी उसी वजह से आई हैं न?
यह समझने कि रपट कैसे तैयार करनी है?
मैं यथा संभव निष्पक्ष रहने की कोशिश कर रही हूँ।
शायद कभी अदालत में इसके हक में खड़ा होना पड़े।
तो, बस तथ्यों की बात है, है न?
मैं मैडलिन बॉश बोल रही हूँ।
हैलो, तुमने मेरे लिए मेसेज छोड़ा था?
छोड़ा था क्या?
ईस्ट हॉलीवुड में इंस्पेक्शन नोटिस को लेकर।
हाँ।
- कोई परेशानी है क्या? -हम इलाके की तलाशी ले रहे थे।
आपने दिन में होने वाले यौन उत्पीड़न की बात सुनी होगी।
न, मैंने नहीं सुनी। यह तो भयानक बात है।
आप अक्सर इलाके में होते हैं, मिस्टर...
डॉकवाइलर। कर्ट डॉकवाइलर।
अगर आपको कोई भी अजीब बात नज़र आए,
तो वापस मुझे फ़ोन करने में हिचकिचाइएगा नहीं।
बिल्कुल। मैं हर तरह से मदद करूँगा।
बहुत बढ़िया ढूँढ़ा, ऑफ़िसर बॉश।
मेरी किस्मत अच्छी थी। सही समय पर, सही कचरा पेटी में।
शायद उन्हें मुखौटे से उंगलियों के निशान या डीएनए मिले।
असली बात। भौतिक सबूत पर हमेशा भरोसा नहीं कर सकते।
मामले डीएनए से जुड़े हैं, पर संदिग्ध कोडिस में नहीं है।
मैं यही तो कह रहा हूँ।
तो, आप क्या देखेंगे?
लगातार हो रहा है। करने का तरीका पहचानना होगा।
शिकार एक ही इलाके में रहते हैं, है न?
हाँ। थाई टाउन। दिन-दहाड़े घुसता है।
अंदर कैसे घुसता है?
पर्दे काटकर खिड़की से घुसता है।
पीड़ित एक-दूसरे को जानते हैं? दिन में एक जैसे कोई काम करते हैं?
मुझे नहीं पता।
किसी दूसरे तरीके से वह उन पर नज़र रख सकता था?
मुझे नहीं पता।
अगर डिटेक्टिव अपना काम कर रहे हैं,
तो मामलों को जोड़ने के लिए इन्हीं बातों पर ध्यान देंगे।
अगर हम सावधान न रहे,
तो हावर्ड ह्यूज़ वाले हालात हो सकते हैं।
वह सावधान है।
मन से मान नहीं रहा है।
जब तक हमें और कुछ पता नहीं चलता, उनके वारिसों पर पहरा रखूँगा।
मैं विबियाना को बता दूँगा कि तुम नज़र रखोगे।
रोज़ एन्ड असोसिएट्स
दूसरी लाइन पर हैरी बॉश है।
शुक्रिया, मैथ्यू।
सुरक्षित है?
होना चाहिए। ज़रूरत पड़े तो।
मेल खा रहा है।
अब बस हमें उनको ज़िंदा रखना है।
हम वह कैसे करें?
मैं कोशिश कर रहा हूँ।
धोखेबाज़।
मैं संभाल लूँगी।
क्रेटन?
एक समस्या है।
स्लोअन।
हैलो।
हैरी, मिस्टर स्लोअन ने ऊपर आने के लिए फ़ोन किया।
अच्छा, उसने वजह बताई?
सुरक्षा जाँच करने के लिए।
- वह शायद... -पर वह आज रात कर चुके हैं, हैरी।
और उन्हें अपनी चाबी भी दी थी।
वह ऐसा क्यों कहेंगे, "दरवाज़ा खोलिए"?
तुम्हें वहाँ से निकलना होगा।
बेटे को लेकर सीढ़ियों से जाओ। तुम्हें ढूँढ़ लूँगा।
बेटा, उठो।
- माँ? - उठो, बेटा।
- क्या बात है? - सब ठीक है।
- आप मुझे डरा रही हैं। - मेरे साथ चलो।
मैं डेविड स्लोअन हूँ, अपना मेसेज...
आगे जाओ।
अग्नि निकास
चलो।
घबराओ नहीं। चलो।
- जल्दी। - अच्छा।
बेटा, चलो। हमें चलना होगा। जल्दी।
चुप रहो, बेटा।
- मुझे डर लग रहा है। - मुझे भी।
संवाद अनुवादक परवीन कौर शोम
रचनात्मक पर्यवेक्षक रवीन्द्र शंकर शुक्ल